CAMARA DE

COMPTOS

DE NAVARRA

NAFARROAKO

KONTUEN

GANBERA

Pablo Sarasate Fundazioa eta Santa Cecilia
Kontzertu Sozietatea

2016ko urtarrila

Aurkibidea

ORRIALDEA

[I. Sarrera 3](#_Toc446399159)

[II. Santa Cecilia Kontzertu Sozietatea eta Pablo Sarasate Fundazioa 4](#_Toc446399160)

[II.1 Santa Cecilia Kontzertu Sozietatea 4](#_Toc446399161)

[II.2 Pablo Sarasate Fundazioa 4](#_Toc446399162)

[II.3. Santa Cecilia Kontzertu Sozietatearen eta Pablo Sarasate Fundazioaren arteko harremanak 6](#_Toc446399163)

[II.4. Santa Cecilia Kontzertu Sozietatearen eta Pablo Sarasate Fundazioaren datu ekonomiko nagusiak 7](#_Toc446399164)

[III. Helburua, norainokoa eta mugak 12](#_Toc446399165)

[IV. Ondorioak eta gomendio orokorrak 13](#_Toc446399166)

[V. Egindako lanaren azterketa 15](#_Toc446399167)

[a) Alderdi juridiko eta antolamendukoak 15](#_Toc446399168)

[b) Pablo Sarasate Fundazioaren eta Santa Cecilia Kontzertu Sozietatearen artean gurutzatutako kontuen kontabilitate-zerikusiak 16](#_Toc446399169)

[c) Santa Cecilia Kontzertu Sozietateak jasandako gastu-kontzeptuen azalpena 17](#_Toc446399170)

[d) Fundazioaren eta Sozietatearen egoera ekonomikoa 20](#_Toc446399171)

[Eranskinak 24](#_Toc446399172)

[I. eranskina. Santa Cecilia Kontzertu Sozietatearen balantzea, 2014-12-31n 3](#_Toc446399173)

[II. eranskina. Pablo Sarasate Fundazioaren egoeraren balantzea 4](#_Toc446399174)

I. Sarrera

Nafarroako Parlamentuko Eledunen Batzarrak, Nafarroako Gobernuak eskatuta, 2015eko urriaren 13an egindako bilkuran, erabaki zuen Nafarroako Kontuen Ganberari eskatzea txosten bat egin dezan "Pablo Sarasate Fundazioaren eta Santa Cecilia Kontzertu Sozietatearen artean gurutzatutako kontuen kontabilitate-zerikusiari" buruz, 2006-2014 aldian.

Eskariaren jatorria da azken urteetan sozietateak kobratutako ordainketen zenbatekoa ez dela guztiz sartu Fundazioaren kontuetan. Hori dela eta, Fundazioak bere auditoreari eskatu zion alderdi horri buruzko azterketa mugatuko txosten bat egin zezan. Txosten hori 2015eko irailean entregatu zen.

Lan hau Nafarroako Kontuen Ganberaren 2015erako fiskalizazio-programan sartu zen.

Lana 2015eko azaroan egin zuen auditoria-teknikari batek eta auditore batek osatutako lantaldeak, Nafarroako Kontuen Ganberaren zerbitzu juridikoekin, informatikoekin eta administratiboekin lankidetzan.

2009an, orduan ere Parlamentuak eskatuta, Pablo Sarasate Fundazioari buruzko txosten bat egin zen. Haren ondorio nagusia izan zen ez zela kongruentea funts bereki negatiboak zeuzkan fundazio bat egotea, nahiz eta haren jarduerari eutsi zekiokeen funtzionatzeko diru-laguntzak lortzen zituen bitartean.

Nafarroako Gobernuari gomendatzen zitzaion azter zezan ea komeni den ondare negatiboa duen fundazio pribatu batean parte hartzea, diru-laguntzaren bitartez "de facto" kontrolatua izan daitekeena eta, Gobernuaren parte-hartzearekin, "nolabaiteko izaera publikoa" hartzen duena.

Txostenak lau atal ditu, sarrera honetaz gainera. Bigarrenean, labur azaltzen dira Santa Cecilia Kontzertu Sozietatearen eta Pablo Sarasate Fundazioaren ezaugarri nagusiak; hirugarrenean, helburuak, norainokoa eta mugak aurkezten dira; laugarrenean, ondorio eta gomendio nagusiak jaso ditugu, eta bosgarrenean ondorio eta gomendio horiek zabaldu eta zehazten dira.

Lan hau egiteko eman diguten laguntzarengatik eskerrak eman nahi dizkiegu Pablo Sarasate Fundazioko langileei, Santa Cecilia Kontzertu Sozietatearen Batzarrari, UNICEFeko langileei eta Pablo Sarasate Fundazioaren auditoreari.

II. Santa Cecilia Kontzertu Sozietatea eta Pablo Sarasate Fundazioa

Atal honetan, bi erakunde horien ezaugarri nagusiak aurkezten ditugu.

II.1 Santa Cecilia Kontzertu Sozietatea

Irabazi asmorik gabeko sozietate hau 1879an eratu zen. Haren gobernamendua Biltzar Nagusiak dauka eta haren administrazioaz Zuzendaritza Batzarra arduratzen da. Kulturako kontseilaria batzar horren eskubide osoko kidea da.

Sozietate pribatu bat da, langilerik ez duena, eta Pablo Sarasate Fundazioko langileak arduratzen dira kudeaketa administratiboez.

Estatutuen arabera –haien azken aldaketa 1967koa da–, honako hauek dira Sozietatearen helburuak:

“*a) Musikaren arterako zaletasuna hedatu eta zabaltzea Nafarroan, kontzertuak eginez, eta ahaleginak egitea kontzertu horiek kalitate onenekoak eta ugari izan daitezen. Kontzertu horiek bazkideentzat eta publiko orokorrarentzat izanen dira. Baldin eta lehenengoen kopurua handitzearen ondorioz ohiko lokalak daukan tokia gainditzen bada, bigarren saio bat antolatuko da.*

*b) Nafarroako musika ezagutzera ematea, gaur egunekoa nahiz iraganekoa.*

*c) Nafarroako musikariak sustatzea, haiek kontratatuz Sozietatearen kontzertuetan artista gonbidatu gisa ari daitezen.*

*d) Nafarroako musika-jarduera Nafarroako Foru Komunitatearen mugetatik kanpo proiektatzea. Helburu horiek aurrera eramateko, Sozietateak orkestra-formazio bat edukiko du, Pablo Sarasate izenekoa. Haren dimentsioa orientabide artistikoaren eta diru-baliabideen araberakoa izanen da.*

Ez dago bazkideen erregistro gaurkoturik, eta jo daiteke bazkideak kontzertuetarako abonamenduak dituztenak direla; haien kopurua, Tuterako abonatuak barne, 1.700 ingurukoa da.

II.2 Pablo Sarasate Fundazioa

1997an, Santa Cecilia Kontzertu Sozietateak eta Nafarroako Gobernuak “Pablo Sarasate Fundazioa” eratu zuten, lehenengoak espezietan egindako ekarpen batekin (musika-artxiboa eta musika-tresnak), 24.252.709 pezetatan (145.762 euro) baloratua, eta Nafarroako Gobernuaren 2.000.000 pezetako (12.000 euro) ekarpen batekin.

Horrenbestez, fundazio pribatu moduan eratu zen, nahiz eta haren funtzionamendua finantzaketa publikoaren mende dagoen.

Estatutuetan 2007an egindako azken aldaketaren ondoren, Patronatua honako hauek osatzen dute: Nafarroako Gobernuak izendaturiko hiru ordezkarik, Santa Cecilia Kontzertu Sozietateak hautaturiko beste hiru ordezkarik, musikaren arloan muntadun diren bi pertsonak (bata Santa Cecilia Kontzertu Sozietateak hautatua eta bestea Nafarroako Gobernuak) eta Iruñeko Udalak hautaturiko beste ordezkari batek.

Honako hauek dira Fundazioaren xedeak:

*“a) Nafarroako musikagile eta interpreteen sustapena, interes berezia jarrita musika-balio berrien jardueraren sustapenean.*

*b) Nafarroako musika-ondarearen inguruko ikerketa, kontserbazioa eta zabalkundea, erakunde publiko eta pribatuekin lankidetzan arituta.*

*c) Ikastetxeekiko lankidetza, bereziki musikaren arlokoekin, bai eta beste entitate batzuekin, ere bere helburuak betetze aldera.*

*d) Kontzertuak, emanaldiak, hitzaldiak eta Nafarroako herritarren musika-kulturaren maila jasotzen laguntzen duten bestelako jarduerak sustatzea.*

*Helburu hauek betetzeko, Fundazioak Santa Cecilia Kontzertu Sozietatearen musika-jarduerak sustatuko ditu (sozietatea Pablo Sarasate Orkestraren titularra da), bai eta horrelako jarduerekin bat egin ahal duten musika-elkarte guztienak ere.*

Fundazioak, bere kabuz edo beste entitate edo erakunde batzuekiko lankidetzaren bidez, kontzertu-denboraldiak, opera, baleta, zartzuela, denboraldiz kanpoko kontzertuak, birak, trukeak eta bestelako jarduketak antolatu eta sustatu ahalko ditu, beste musika-talde batzuen esku-hartzearekin, urteko programazio baten esparruan.

Fundazioak honako langile hauek dauzka:

a) Administrazioa: 11 pertsona. Gerentea; kontrolatzailea (administrazioko arduraduna); bi administrari ofizial; zuzendari tekniko bat; artxiboaren arduraduna; partituren arduraduna; proiektu sozialen zuzendaritza; komunikazioa; kudeaketa-laguntzailea; garbiketa (lanaldi partzialean).

b) Musika. Zuzendari artistiko bat eta 51 musikari.

c) Proiektuak. Haurrentzako musika-hezkuntzaren proiekturako lanaldi partzialean diharduten 10 pertsona (ehuneko 37,5etik gorako lanaldiarekin) eta orkestra-akademiarako lanaldi partzialean diharduten 5 pertsona (ehuneko 37,5etik gorako lanaldiarekin).

Gainera, kontzertuetarako behar diren errefortzuko eta ordezkapenetarako musikariak edo concertinoak kontratatzen dira.

Fundazioaren kontuak profesional independente batek auditatzen ditu urtero. Auditoriak direla eta, nabarmendu behar dugu aldeko iritzia dutela, nahiz eta nabarmendu behar den 2013ra arte entitatearen funts berekiak negatiboak direla. 2014an konponbide bat eman nahi izan zitzaion egoera horri, txosteneko V.b ataleko 15. ondorioan aipatzen dugun eragiketaren bitartez.

Honela laburbil daiteke orkestraren jarduera:

* Kontzertu-zikloak: 14 kontzertu, Iruñean bi egunez eskaintzen direnak, eta Tuteran egiten diren 5 kontzertu.
* Nafarroatik kanpoko birak eta emanaldiak: horien urteko kopurua zenbait inguruabarren araberakoa izaten da eta, horrenbestez, aldakorra da.
* Beste musika-entitate batzuekiko emanaldiak: Iruñeko Orfeoia eta Gayarre Operaren Lagunen Elkartea, besteak beste.
* Grabaketetan parte hartzea.
* Haurrentzako musika-hezkuntzako proiektuak eta orkestra-akademia.

II.3. Santa Cecilia Kontzertu Sozietatearen eta Pablo Sarasate Fundazioaren arteko harremanak

Bi entitateen helburuen artean dagoen antzekotasuna nabarmendu nahi dugu. Estatutuen arabera, Kontzertu Sozietatea da Orkestraren titularra, zeren eta bertan esaten baita “orkestra-formazio bat edukiko duela”, eta Zuzendaritza Batzarraren ahalmenen artean jasotzen baita “zuzendari artistikoa izendatu eta, kasua bada, kargutik kentzea”. Fundazioaren estatutuetan, ordea, ez da aukera hori aipatzen.

Hala eta guztiz ere, praktikan, jada aipatu dugun bezala, musikariak Fundazioaren langileak dira.

Hasiera batean, 2001era arte, abonamenduen bidezko diru-sarrerak Kontzertu Sozietateak kontabilizatzen zituen; gero, 2006ra arte, Fundazioa da hori egiten duena; 2007tik aurrera, azkenik, berriz ere Santa Cecilia Kontzertu Sozietatea da abonamenduen eta sarrera-txartelen kobrantzaren kontabilitate-erregistroaz arduratzen dena. Ekitaldiaren itxieran, Fundazioak Sozietatearen aurkako faktura bat egiten du, abonamenduen eta sarrera-txartelen saldo garbia dela-eta, eta horrekin diru-sarrera baliogabetzen du Sozietatearen kontabilitatean.

Hau da, Sozietateak abonamenduak kobratzen ditu, eta ekitaldiaren amaieran kopuru garbia Fundazioari eskualdatzen dio.

Abonamenduen kudeaketa Sozietatearen finantza-jardueraren zatirik handiena da.

Sozietateak langilerik ez duenez, kobrantzen kudeaketa Fundazioko administrariek egiten dute, eta horiexek dira Sozietatearen kontabilitatez arduratzen direnak.

Inongo akordio edo hitzarmenik ez dago Sozietatearen eta Fundazioaren arteko harremanak arautzen duenik, eta ezin izan dugu egiaztatu Sozietateko Batzarraren edo Fundazioko Patronatuaren akordioak existitzen diren.

Hartara, praktikan, baiezta daiteke bi entitateen kudeaketa nahastu egiten dela, haien administrazioaz pertsona berak arduratzen direla eta antzeko helburuak dituztela. Lotutako eragiketak erregistratzeko, Sozietatearen eta Fundazioaren arteko kontabilitate-kontu bat erabiltzen da.

II.4. Santa Cecilia Kontzertu Sozietatearen eta Pablo Sarasate Fundazioaren datu ekonomiko nagusiak

Ondoren jaso dugu bi entitateen kontabilitatetik ondorioztatzen diren datu nagusiak. I. eta II. eranskinetan, 2014an izan dituzten balantzeak ageri dira. Santa Cecilia Kontzertu Sozietatearen kasuan, kontuak auditatu gabe daude. Hala eta guztiz ere, balantzearen doikuntza batzuk egiten ditugu, Pablo Sarasate Fundazioarentzako hasierako ekarpenetik heldutakoak.

a) Sozietatea.

Ez dugu haren auditoria egin. Txosten honetako V. ataleko b) letran aipatzen diren eragiketak kenduz gero, honako hauek izanen dira Sozietatearen gastuak eta diru-sarrerak:

Santa Cecilia Kontzertu Sozietatearen diru-sarrerak eta gastuak

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2006 | 2007 | 2008 | 2009 | 2010 | 2011 | 2012 | 2013 | 2014 | Guztira  | Batez bestekoa  |
| Diru-sarrera berekiak | 3.090 | 4.011 | 6.386 | 6.078 | 4.958 | 2.981 | 3.020 | 7.957 | 9.025 | 47.506 | 5.278 |
| Gastu berekiak | 5.713 | 746 | 2.225 | 3.578 | 1.121 | 1.950 | 5.589 | 11.886 | 6.715 | 39.523 | 4.391 |

Ikus daitekeen bezala, ia ez du jarduera ekonomikorik. Haren aktibo nagusia Fundazioari entregatu zitzaion, haren sorrerarako zuzkidura gisa. Jada aipatu dugun bezala, inongo langilerik ez dago.

b) Fundazioa.

Fundazioaren kontabilitatetik honako datu hauek ondorioztatzen dira, kontuan izanda 2012an ekitaldiko aldia aldatu egin zela, kontzertuen zikloekin batera gerta zedin.

Pablo Sarasate Fundazioaren diru-sarrerak eta gastuak

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Diru-sarrerak | 2006 | 2007 | 2008 | 2009 | 2010 | 2011 | 2012 | 2013 | 2014 | Guztira | %, guztizkoaren gainean |
| Salmentak | 688.647 | 756.490 | 1.062.054 | 865.804 | 601.545 | 680.042 | 275.853 | 824.916 | 838.300 | 6.593.652 | 13 |
| Babesletzak | 320.077 | 240.494 | 248.100 | 230.582 | 36.523 | 146.216 | 252.835 | 2.186.411 | 2.171.415 | 5.832.652 | 12 |
| Nafarroako Gobernuaren diru-laguntza  | 3.965.946 | 4.461.874 | 4.860.392 | 4.825.000 | 4.170.000 | 4.200.000 | 3.500.000 | 1.650.000 | 2.551.696 | 34.184.909 | 68 |
| Iruñeko Udalaren diru-laguntza | 194.957 | 195.000 | 203.190 | 203.190 | 203.190 | 178.190 |  | 153.333 | 54.224 | 1.385.274 | 3 |
| Kultura Ministerioaren diru-laguntza (Arte Eszenikoen eta Musikaren Institutu Nazionala) |  |  |  |  | 1.360.000 | 146.970 |  |  |  | 1.506.970 | 3 |
| Diru-sarrera finantzarioak | 15.497 | 445 | 77 | 6 | 23 | 13 | 11 | 74 | 124 | 16.269 | 0 |
| Aurreko ekitaldietako diru-sarrerak | 461.754 | 29.178 | 27.206 | 5.785 | 2.764 |  |  |  | 620 | 527.307 | 1 |
| Orokorra, guztira | 5.646.879 | 5.683.481 | 6.401.019 | 6.130.367 | 6.374.045 | 5.351.431 | 4.028.699 | 4.814.733 | 5.616.380 | 50.047.034 | 100 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Gastuak | 2006 | 2007 | 2008 | 2009 | 2010 | 2011 | 2012 | 2013 | 2014 | Guztira | Guztizkoaren gainean (%) |
| Zuzendariak, bakarlariak, ordezkoak | 801.625 | 846.646 | 1.139.931 | 864.526 | 856.225 | 601.371 | 266.603 | 195.899 | 134.573 | 5.707.399 | 11 |
| Kanpoko zerbitzuak | 1.313.582 | 1.132.368 | 1.528.675 | 996.654 | 1.101.687 | 806.527 | 668.582 | 683.821 | 930.153 | 9.162.049 | 18 |
| Tributuak | 100 | 100 | 100 |  | 750 | 1.400 | 702 | 1.421 | 2.649 | 7.220 | 0 |
| Langileria-gastuak | 3.332.658 | 3.556.697 | 3.634.513 | 4.166.640 | 4.281.160 | 4.182.139 | 2.650.807 | 3.784.312 | 4.118.294 | 33.707.219 | 68 |
| Bestelako kudeaketa-gastuak | 40.466 | 25.077 |  |  |  |  |  |  |  | 65.543 | 0 |
| Finantza-gastuak | 17.370 | 28.717 | 21.515 | 35.894 | 48.749 | 44.631 | 44.655 | 108.700 | 18.526 | 368.755 | 1 |
| Aktibo ez-korronteen galerak eta gastu bereziak | 82.231 | 12.258 | 18.623 | 16.999 | 8.804 | 41.461 | 10.967 | 135 | 340.211 | 531.690 | 1 |
| Amortizaziorako zuzkidura | 40.803 | 50.838 | 46.668 | 46.666 | 36.908 | 31.504 | 23.303 | 28.352 | 22.976 | 328.018 | 1 |
| Balio-andeatzearen ondoriozko galerak eta bestelako zuzk. | 0 |  |  |  |  |  |  |  | 49.500 | 49.500 | 0 |
| Orokorra, guztira | 5.628.834 | 5.652.702 | 6.390.023 | 6.127.378 | 6.334.283 | 5.709.032 | 3.665.618 | 4.802.640 | 5.616.882 | 49.927.393 | 100 |

Taulako datuetatik ondorioztatzen denez, aldi horretan diru-sarrerak 6.4 eta 4,8 milioi bitartekoak izan ziren. Nafarroako Gobernuaren diru-laguntza izan zen kontusail nagusia (ehuneko 68). Kontuan hartu beharra dago 2013an eta 2014an diru-laguntza horrek nabarmen egin duela behera, eta aparteko babesletzen bidezko diru-sarrerekin konpentsatzen dela.

Salmenten bidezko diru-sarrerak (sarrera-txartelak, zikloen programaz kanpoko kontzertuak... ) milioi baten eta 600.000 euroren artekoak dira.

Gastuetan, kopuru oso antzekoak aurkituko ditugu; langile-gastuak dira kontusailik aipagarriena. Halakotzat erregistratutakoen eta "zuzendariak, bakarlariak eta ordezkoak" atalean sartutakoen artean, gastuaren ehuneko 79 dira.

Jada aipatu dugun bezala, funts berekiak negatiboak ziren 2014ra arte.

c) Nafarroako Gobernuaren diru-laguntzak.

Nafarroako Gobernuak Fundazioari laguntzen egin duen ahalegina baloratzeko, hurrengo taulan erakusten ditugu Kultura Departamentuak kulturarako bideratutako diru-laguntzen eta, berariaz, Fundazioarentzat emandako diru-laguntzen datuak:

Kultur ekintzetarako diru-laguntzak

|  |  |  |  |  |  |  |
| --- | --- | --- | --- | --- | --- | --- |
| Kultura sustatzeko diru-laguntzak | 2011 | 2012 | 2013 | 2014 | 2015\* | Guztira |
| Vianako Printzea Saria | 40.000 | 25.000 | 25.000 | 25.000 | 25.000 | 140.000 |
| Batzuk | 246.020 | 132.107 | 4.477 | 43.000 | 66.150 | 491.754 |
| Museoak | 1.914.379 | 1.504.798 | 1.429.248 | 1.181.904 | 1.054.550 | 7.084.879 |
| Arte Zabalkunderako Atala |  | 1.265.418 | 2.399.665 | 2.059.676 | 1.400.882 | 7.125.642 |
| Arte Sorkuntzaren, Ekoizpenaren eta Zerbitzuen Atala | 9.452.568 | 7.050.787 | 4.510.066 | 5.144.744 | 5.577.135 | 31.735.299 |
| 4 transferentzia arrunten guztizkoa  | 11.652.967 | 9.978.110 | 8.368.456 | 8.454.324 | 8.123.717 | 46.577.575 |

\*2015eko kreditu-osagarria barne

Pablo Sarasate Fundazioarenak Arte Sorkuntzaren, Ekoizpenaren eta Zerbitzuen Atalekoen barruan daude

|  |  |  |  |  |  |  |
| --- | --- | --- | --- | --- | --- | --- |
| Fundazioarentzako diru-laguntzak | 2011 | 2012 | 2013 | 2014 | 2015 | Guztira |
| Pablo Sarasate Fundazioarekiko hitzarmena | 4.200.000 | 3.500.000 | 1.650.000 | 2.551.696 | 3.956.100 | 15.857.796 |
| PSFaren diru-laguntzaren % /Sormena, produkzioa eta zerbitzu art. | % 44 | % 50 | % 37 | % 50 | % 71 | % 50 |
| PSFaren diru-laguntzaren % / 4. kap. guztizkoa | % 36 | % 35 | % 20 | % 30 | % 49 | % 34 |

Ikus daitekeen bezala, Fundazioarentzat diru-laguntzak 2011-2015 aldian, arte-sormenerako, -produkziorako eta -zerbitzuetarako bideratutakoen erdia dira, eta kultur ekintzetara bideratutakoen ehuneko 34. Nabarmendu beharra dago 2015ean portzentaje horiek ehuneko 71 eta ehuneko 49 direla, hurrenez hurren.

III. Helburua, norainokoa eta mugak

Txosten honen xedea da erantzuna ematea egindako eskariari, eta, zehazki, honako gai hauei:

* Egiaztatzea akordiorik ba ote dauden erakundeen aktetan honako hauei buruz: Bi entitateen arteko eginkizun-banaketa, orkestraren kudeaketa, kudeaketa finantzarioa eta abar.
* Egiaztatzea Kontzertu Sozietatearen eta Fundazioaren arteko harreman gurutzatuek sortutako funtsen zertarakoa.
* Funtsen erabilera justifikatzen duten euskarriak aztertzea.
* Sozietatea-Fundazioa saldoak alderatzea bi entitateen kontabilitateetan.
* Musika sustatzera bideratutako funts publikoen kudeaketa egokirako behar diren neurriak proposatzea.

Lan honek ez du bilatzen Nafarroako Gobernuak Fundazioari emandako diru-laguntzak aztertzea, ez eta haien justifikazioa ere.

Lan hau egiteko, funtsean, honako hauek erabili dira. 2015eko iraileko azterketa mugatuaren txostena, bi entitateen 2006-2014 urteetako kontabilitate-egunkariak, Fundazioaren 2014ko ekitaldiko auditoria eta bi entitateen 2006-2015 urteetako aktak.

Halaber, harremanetan jarri ginen Santa Cecilia Kontzertu Sozietatearen Zuzendaritza Batzarreko kideekin.

Berez muga bat ez bada ere, jasota utzi nahi dugu Sozietatearen eta Fundazioaren arteko harremanei buruzko erregulazio eskasak funtsezko eragina duela lanaren zenbait alderditan.

Lana gauzatu da Espainiako Estatuko Kanpo Kontroleko Organo Publikoak Koordinatzeko Batzordeak onetsitako eta Kontuen Ganberaren fiskalizazio-eskuliburuan garatutako sektore publikoaren auditoriari buruzko printzipioei eta arauei jarraituz, eta kasuko ISSAI-ES arauak aplikatu dira; gainera, lanaren inguruabarrei eta helburuari dagozkien prozedura teknikoak ere erabili dira.

IV. Ondorioak eta gomendio orokorrak

Antzeko xedeak dituzten eta jarduera nagusitzat Nafarroako Orkestra Sinfonikoa-Pablo Sarasate Orkestra kudeatzea duten bi entitate dauzkagu: Santa Cecilia Kontzertu Sozietatea eta Pablo Sarasate Fundazioa. Bada, entitate horiek ez dituzte ez mugatu, ez arautu beren harreman eta jarduketa-arauak, eta horrek berarekin dakar praktikan elkarrekin nahastea eta elkarren egitekoak lausotuta agertzea.

Lan egiteko modu horrek bideratu du Sozietateak Fundazioari ez transferitzea abonamendu eta sarrera-txartelen bidezko diru-sarrera guztiak eta kobratu dituen faktura batzuk, nahiz eta Fundazioari zegozkion. Haien zenbatekoak 454.583 euro egiten du.

Transferitu gabeko funts horiekin honako ordainketa hauek egin ditu:

|  |  |
| --- | --- |
| Dohaintzak, UNICEFi | 129.148 |
| Gerentzia eta kudeaketa | 92.777 |
| Askotariko gastuak\* | 49.409 |
| Errentamenduak | 17.873 |
| Banku-gastuak | 2.671 |
| *Honaino, guztira* | *291.878* |
| Pablo Sarasate Fundazioarentzako diru-laguntza, musikari gazteen orkestra-akademia bat sustatzeko. | 400.000 |
| Guztira | 691.878 |

\* Ordainketa Fundazioaren kontu batetik egin zen, baina gastua Sozietateari egotzi zitzaion.

UNICEFi egindako dohaintzak direla eta, aipatu behar dugu eragiketa berezi bat dela, zeren eta alde batetik Fundazioak UNICEFi kobratzen baitio azken horren onurarako egiten duen kontzertuarengatik, eta, bestetik, Sozietateak antzeko zenbatekoa egiten duen dohaintza bat ematen baitio. 2014an jada ez da dohaintza hori egin.

“Gerentzia eta kudeaketa” atalaren ordainketei dagokienez, Sozietateko Zuzendaritza Batzarrak esan digu 2012ko apirilaren 23an *“ikus-onespena eman ziotela gerentearentzat, funts berekietatik, 95.624,20 euroko ordainketa egiteari. Gobernuak derrigortutako soldata-jaitsiera dela eta, gerenteak planteatu zuen ezin zuela beherapen hori onartu eta beste eskaintza bat bazuela, eta, horrenbestez, joan egin behar zuela. Fundazioa zein momentutan zegoen ikusita, Zuzendaritza Batzarrak onartu zuen bi urtetako soldata-aldea osatzea, gerentea izaten jarrai zezan”.*

Gure ustez jarduketa inkoherente bat da hori, Nafarroako Gobernuak erabakitakoaren aurkakoa.

Sozietateari diru-laguntza bat emateari dagokionez, azken horri ondare-oreka itzultze aldera, adierazi behar dugu halakorik ezin dela egin baldin eta Sozietateak, kasua den bezala, ez baditu diru-laguntza ordaintzeko behar diren baliabideak; nolanahi ere, hori da Fundazioaren egoerari konponbidea eman nahi izatea Sozietatea egoera oker horretantxe jarriz.

Horrenbestez, esan behar dugu ezen, gure iritziz, eredu hau desegokia dela Orkestra Sinfoniko baten kudeaketarako, kontuan izanda administrazioko langileak hartuta 70 pertsona inguru dituela eta 4,5 milioi euro inguruko aurrekontua duela.

Horrenbestez, gomendatzen dugu ordezkari publikoek definitu dezatela Foru Komunitateak eduki beharreko orkestra-eredua eta urte anitzeko finantzaketa-modua jar dezatela, harentzat kudeaketa-eredu berria erraztu eta finkatzeko.

V. Egindako lanaren azterketa

Atal honetan, aurreko ataleko ondorio eta gomendio orokorrak garatu eta zabalduko ditugu, haiek honako ataletan xehakatuta: alderdi juridiko eta antolamendukoak, Santa Cecilia Kontzertu Sozietatearen eta Pablo Sarasate Fundazioaren arteko harremanak; eragiketa aipagarrien xehetasun batzuk, eta bi entitateen egoera ekonomikoa.

a) Alderdi juridiko eta antolamendukoak

1) Ez da kongruentea fundazioen berezko izaerarekin halakoak sortzea beren helburuei aurre egiteko etekinak sortuko duen ondarea eduki gabe eta etekin horiek bere jardueraren bitartez sortzeko modurik eduki gabe, eta, horrenbestez, diru-laguntza publikoen eta, beraz, Parlamentuaren urteroko erabakien mende jarriz, Ganbera honen 2009ko txostenean adierazi genuen bezala.

2) Santa Cecilia Kontzertu Sozietatea eta Pablo Sarasate Fundazioa antzeko helburuak dituzten irabazi asmorik gabeko bi entitate dira, elkarrekin lotuta daudenak eta beren elkarrekiko harremanak formalki arautu ez dutenak. Ezin izan dugu bi entitate horien arteko akordio edo hitzarmenik aurkitu, ez eta haien zuzendaritza-organoen horri buruzko erabakirik ere.

3) Sozietatearen estatutuek diote orkestra-formazio bat edukiko duela; Fundazioarenek, ordea, ezer ere ez diote horri buruz. Ez dugu inongo dokumentaziorik aurkitu orkestraren atxikipen berria justifikatzen duenik; izan ere, orkestra Fundazioaren menpean dago eta musikariek lan kontratu bat dute Fundazioarekin, eta Fundazioaren hitzarmen kolektiboa aplikatzen zaie.

4) Kontzertuetatik heldu diren diru-sarrerak (abonamenduak eta sarrera-txartelak) Fundazioan kontabilizatu dira 2006ra arte, eta une horretatik aurrera, berriz, Sozietatean. Ez dugu aurkitu aldaketa hori azaltzen duen akordio edo dokumenturik.

Sozietatearen estatutuen 6. artikuluak, baliabideen artean, bazkideen kuotak eta txarteldegiko diru-sarrerak daude. Fundazioaren estatutuen 20. artikuluan, baliabideen artean, honako hauetatik heldutakoak aipatzen dira: kontzertuak, argitalpenak, musika-edizioak eta antzekoak.

Horri dagokionez, kontuan hartu beharra dago Fundazioari bere jarduerak egiteko ematen zaion diru-laguntzarako hitzarmenean ezarrita datorrela diru-laguntza hori, Diru-laguntzei buruzko Foru Legeko 27.4 artikuluan aurreikusitakoaren arabera, osatu beharra dagoela hain zuzen ere diru-laguntzaren xede den jarduerarako diru-sarrera edo baliabide berekiekin. Kontzertuetako sarrera-txartelei eta abonamenduei dagozkien diru-sarrerak diruz lagundutako jardueratik heldu direnak dira, eta jarduera hori materialki burutzen duen entitateari dagozkio; hau da, Fundazioaren diru-sarrera berekiak dira.

5) Santa Cecilia Kontzertu Sozietateak Fundazioaren Patronatuan parte hartzeak aukera eman du musika-zaleen iritzia kontuan har dadin Orkestrari buruzko erabakietan, nahiz eta finantzaketan ko-erantzukizunik ez eduki.

b) Pablo Sarasate Fundazioaren eta Santa Cecilia Kontzertu Sozietatearen artean gurutzatutako kontuen kontabilitate-zerikusiak

6) Praktikan, eta kontuan hartuta bi entitateek antzeko xedeak dituztela, modu bereizi gabean erabili dira bi entitateen funtsak betebeharrei aurre egiteko, baliagarri zeukaten diruaren arabera. Kontrapartida kontabilitate-kontu komunean jasotzen zen; horrenbestez, kontu horrek saldo zorduna ala hartzekoduna izan dezake, eragiketen arabera.

7) Bi entitateen kontabilitateek zuzen islatu dituzte jarduketa hauek; horrenbestez, bat etorri dira Sozietatearen kontabilitate-saldoak eta Fundazioarenak.

8) Baldin eta 4. ondorioan aipatutakoa kontuan hartuta jotzen badugu sarrera-txartelen eta abonamenduen zenbatekoek azken hartzaile gisa Fundazioa eduki behar dutela, honako hauek izan dira entregatu gabeko kopuruak:

|  |  |
| --- | --- |
| Urtea | Kontzeptua |
| Kuoten bidezko diru-sarrera | Pablo Sarasate Fundazioaren ordainketak | Aldea |
| 2007 | 515.895 | 515.895 | 0 |
| 2008 | 484.265 | 433.730 | 50.535 |
| 2009 | 448.917 | 416.632 | 32.284 |
| 2010 | 456.575 | 342.431 | 114.144 |
| 2011 | 472.206 | 377.206 | 95.000 |
| 2012 | 485.617 | 413.685 | 71.932 |
| 2013 | 459.894 | 413.906 | 45.988 |
| 2014 | 428.081 | 428.081 | 0 |
| Guztira | 3.751.450 | 3.341.567 | 409.883 |

Kopuru horiei kontzertuak direla-eta Sozietateak kobratu dituen hiru faktura gehitu behar zaizkie. Honako hauek dira zenbatekoak:

|  |  |
| --- | --- |
| UNICEFen fakturazioa, 2010eko kontzertua | 9.500 |
| UNICEFen fakturazioa, 2010eko kontzertua | 17.500 |
| Nafarroako Gobernuaren fakturazioa, 2010eko Nafarroaren Eguneko kontzertua  | 17.700 |
| Guztira | 44.700 |

Horrenbestez, honako hau izanen litzateke Fundazioan sartu ez den kopuruaren guztizkoa:

|  |  |
| --- | --- |
| Sarrera-txartelak eta abonamenduak | 409.883 |
| Kontzertuengatiko fakturak | 44.700 |
| Guztira | 454.583 |

9) Sozietateak honako gastu hauek erregistratu ditu –banaka aztertu ditugu hurrengo ondorioetan–:

|  |  |
| --- | --- |
| Dohaintzak, UNICEFi | 129.148 |
| Gerentzia eta kudeaketa | 92.777 |
| Askotariko gastuak | 49.409 |
| Errentamenduak | 17.873 |
| Banku-gastuak\* | 2.671 |
| *Honaino, guztira* | *291.878* |
| Pablo Sarasate Fundazioarentzako diru-laguntza, musikari gazteen orkestra-akademia bat sustatzeko. | 400.000 |
| Guztira | 691.878 |

\*Ekitaldi batzuetan, sarrera-txartelen zenbatekoak kudeaketa gasturik gabe erregistratu dira; beste batzuetan, berriz, zenbateko gordina erregistratu da; horrenbestez, egindako gastuak kendu ditugu.

10) Laburbilduz, Sozietateak 454.583 euroko diru-sarrerak eduki ditu eta 691.879 euroko gastuak egin ditu; horrenbestez, 237.296 defizita sortu du.

c) Santa Cecilia Kontzertu Sozietateak jasandako gastu-kontzeptuen azalpena

11) UNICEFi egindako dohaintzak (129.148 euro).

Denboraldiko kontzertuetako bat (abendukoa) UNICEFen alde egiten da.

Ez dizkigute eskuratu egindako jarduketak baimentzen edo azaltzen dituzten dokumentuak. Gehienetan, Fundazioak kontzertua zela-eta UNICEFi faktura bat egiten zion, zegokion BEZarekin, eta Sozietateak UNICEFi dohaintza bat egiten zion, zenbateko berekoa baina BEZa kenduta.

Sozietatearen diru-emateak honako hauek izan dira –kontzertua zein urtetakoa den begiratuta, ez dohaintza noiz egin den–:

|  |  |  |
| --- | --- | --- |
| Urtea | Zenbatekoa | Ordainketa noiz kontabilizatu den |
| 2007 | 25.077 | 2009/03/10 |
| 2008 | 22.412 | 2009/03/10 |
| 2009 | 30.173 | 2010/01/29 |
| 2010 | 22.900 | 2011/01/03 |
| 2011 | 2.966 | 2012/02/09 |
| 2012 | 12.180 | 2013/03/05 |
| 2013 | 12.180 | 2014/02/12 |
| Guztira | 129.148 |  |

Hau da, Fundazioak fakturatu egiten du eta Sozietateak sarrera-txartelen zenbatekoarekin bat ez datorren dohaintza bat ematen du; bestalde, sarrera-txartel horien kostua, abonamendua dutenen kasuan, urteko abonamenduan sartzen da.

2014an, ez da fakturarik egin, ez eta geroko dohaintzarik ere; horrenbestez, aurrerantzean errepikatuko ez den jokabide bat dela jo daiteke.

12) Gerentzia eta kudeaketa (92.777 euro).

Santa Cecilia Kontzertu Sozietateko Zuzendaritza Batzarreko kideekin izandako bilkuran, gutun bat eskuratu ziguten, non aipatzen baitute, akta-liburuan berariazko akordiorik ez dagoenez, 2012ko apirilaren 23an *“ikus-onespena eman diotela gerentearentzat, funts berekietatik, 95.624,20 euroko kopurua ordaintzeari. Gobernuak derrigortutako soldata-jaitsiera dela eta, gerenteak planteatu zuen ezin zuela beherapen hori onartu eta beste eskaintza bat bazuela, eta, horrenbestez, joan egin behar zuela. Fundazioa zein momentutan zegoen ikusita, Zuzendaritza Batzarrak onartu zuen bi urtetako soldata-aldea osatzea, gerentea izaten jarrai zezan”.*

Jarduketa hori justifikatzen dute esanez nolako egoera zailean zegoen Orkestra, zeren eta une hartan zuzendari artistikoa ordeztua baitzen, 2011-2012ko denboraldia amaitzen ari baitzen, eta hurrengo denboraldiko –2012-2013 urteetakoa– programazioa ixten eta hitzarmena negoziatzen ari baitzen.

Fundaziotik ez digute inongo dokumenturik helarazi egoera horri buruz, baina bai egiaztatu ditugu Sozietatearen 2013ko iraileko aktak, non aipatzen baita *“gerenteak (Fundaziokoak) jakinarazi duela Nafarroako Gobernuko Kultura Kontseilaritzatik aipatu diotela Pablo Sarasate Fundazioko gerente-zerbitzuak emateari utzi beharrean dagoela, arrazoi ekonomikoak tarteko. Kontuan hartuta 2013/2014 denboraldiaren antolaketak, bi zuzendari berriekin, eta abian den hitzarmen kolektiboaren negoziazioak ez dutela bideragarri egiten karguari berehala uztea, akordio batera iritsi da Kultura Kontseilaritzatik karguan 2014ko Aste Santura arte jarraitzeko, nahiz eta kargua bere kabuz utzi ahalko duen data hori baino lehen. Nolanahi ere, kalte-ordainerako eta langabezi-sarirako eskubideari eutsiko dio, lan-kontratu indardunari jarraituz”.*

Nominak aztertuta, ikusten da 2012ko ekainetik gerentearen nomina kopuru txikiagokoa dela, nahiz eta jasota ez egon Fundazioak horri buruzko berariazko erabakirik hartu izana.

2012ko ekainean, Santa Cecilia Kontzertu Sozietateak 92.777,50 euro gehi beste 2.846,70 euro, ordainketa geroratzearen interesengatik, ordaindu zizkion, kontabilitate-egunkarian ageri den bezala.

Kopuru hori Fundazioko gerentearen hiru fakturari dagokie, 2010ean, 2011n eta 2012an egindakoak, “elkarteko gerentzia-, zuzendaritza- eta administrazio-lanetan jarduteagatik”; honako kopuru hauek jasotzen dituzte, BEZa barne: 36.167 euro, 37.347 euro eta 19.263,50 euro, hurrenez hurren.

|  |  |  |  |
| --- | --- | --- | --- |
| Kontzeptua | Zenbatekoa | BEZa | Guztira |
| 2010. urtea | 30.650,00 | 5.517,00 | 36.167,00 |
| 2011. urtea | 31.650,00 | 5.697,00 | 37.347,00 |
| 2012. urtea | 16.325,00 | 3.938,50\* | 19.263,50 |
| Guztira  | 78.625,00 | 15.152,50 | 92.777,50 |

\*Fakturan akats bat badago, zeren eta kopuru zuzena 2.938,50 eurokoa baita.

Kontuan hartuta Sozietateak langilerik ez duela, kontabilitateaz Fundazioko langileak arduratzen direla eta haren kudeaketa ia abonamenduen kobrantzara mugatuta dagoela –eta hori bera, gainera, Fundazioko langileek ere egiten dute–, ez dakigu eginkizun horiek zein izan daitezkeen, eta, bestetik, ez dakigu, ezta ere, Fundazioak ordainsarien bikoiztasun hori ezagutzen zuen.

Santa Cecilia Kontzertu Sozietatearen Batzarrak adierazi bezala, gerenteak hainbat eginkizun betetzen zituen Sozietatearentzat: aholkularitza artistikoa, aktak egitea, Fundazioko patronatuetarako prestakuntzak eta abar.

Gure kalkuluen arabera –nominetako datuekin egin ditugu, zeren eta ez baitauzkagu kopuru horretara iristeko jarraitu diren irizpideak– 2012ko ekaineko ordainsarien eta 2014ko otsaileko –kargu-uzte efektiboaren data– ordainsarien arteko aldea 77.000 euro ingurukoa izan zen, edo, bestela, 67.000 euro ingurukoa, kontuan hartuta 2012an ez zela abenduko aparteko lansaria ordaindu.

Hau da, 2012ko ekainetik 2014ko martxora jasoko ez diren diru-sarrerak konpentsatzen dira 2010eko, 2011ko eta 2012ko fakturen ordainketaren bitartez.

Faktura horiek ez dute jasotzen PFEZaren atxikipena, zeina, gure ustez egin beharrekoa baitzen.

Bestalde, egiaztatu dugu Fundazioko gerentearen 2009ko abenduko nominan 9.500 euroko ordainketa ageri dela “Santa Ceciliarentzako ordaina” kontzeptuaren pean. Ordainsari horri ez zaio PFEZaren atxikipenik egin.

13) Askotariko gastuak (49.409 euro).

2011ko ekainean, Fundazioaren banku-kontu batetik ordainketa bat egin zen, Sozietatearekiko baterako kontuaren kargura, non 49.409 euroko gastu bat erregistratzen baita.

Ordainketaren kontabilitate-dokumentutik, non soilik onuradunak eta zenbatekoak ageri baitira, ondorioztatzen da gastu hori Fundazioko bulegoko langileei (gerentea barne) egindako ordainketei dagokiela; langile horiek, izan ere, esker-sari bat izan zela adierazi digute. Ordainketa horri dagokionez, ez dago jasota PFEZaren atxikipenik egin denik.

14) Errentamenduak (17.873 euro).

Gerentearen kontratuan, soldataz gainera, etxebizitzaren alokairuaren ordainketa jasota dago. 11. ondorioan deskribatutako egoeratik aurrera, Fundazioak espezietan egindako ordainketa hori kendu egiten zaio praktikan, baina Sozietateak ordaintzen dio. Kopurua 2012ko zazpi hilabeteri, 2013. urteari eta 2014ko urteko hiru hilabeteri dagokie; hau da, soldata gutxitzen hasten den momentutik behin betiko kargu-uztera arteko aldeari.

15) Fundazioarentzako diru-laguntza (400.000 euro).

Fundazioaren kontuetan erregistratutako galerek, 2006aren aurrekoek, funts negatibo berekiak edukitzeko egoeran jarri dute.

“Egoera ekonomiko ezohiko” horrek ez zuen funtzionamendua eragozten, zeren eta bere jarduera betetzeko behar zuen finantzaketa baitzuen, funtsean Nafarroako Gobernuaren diru-laguntza.

Diru-laguntzei buruzko 11/2005 Foru Legeko 16. artikuluari jarraituz, diru-laguntzen zenbatekoak, diru-laguntzaren xede den jardueraren berezko diru-sarrerekin edo baliabideekin batera, ezin izanen du gainditu onuradunak bete beharreko jardueraren kostua. Artikulu horrek praktikan eragozten du Fundazioak lor ditzala ondare-orekako egoera hori konpentsatzeko etekinak.[[1]](#footnote-1)

Adierazi digutenaren arabera, azken hilabeteetan ondare-desorekak zaildu egiten zuen kreditu-eragiketak egin ahal izatea. Egoera horri konponbidea emate aldera, 2014an, Sozietateak 400.000 euro eman zizkion Fundazioari; alabaina, Sozietateak dauzkan baliabide bakarrak abonamenduenak eta sarrera-txartelenak dira, Fundazioari gero sartzen dizkionak.

Gure iritziz, Sozietateak ez du ekarpen hori egiteko behar adina baliabide.

Fundazioarekiko daukan zorra aitor dezake, baina aparteko diru-sarrerarik lortu ezean, ezin du zenbateko hori ordaindu.

Bestalde, behin Sozietateak diru-laguntzaren eragiketa aitortuta, ondare-desorekako egoeran gelditzen da.

Hau da, Fundazioaren ondare-desorekari “konponbidea eman” zaio, baina horren truke Sozietatea da ondare-desorekako egoeran dagoena.

Gure ikuspuntutik "fikziozko eragiketa” bat da.

d) Fundazioaren eta Sozietatearen egoera ekonomikoa

16) Sozietateak aurkeztutako kontuen arabera –zeinak ez baitira auditatu–, haren diru-sarrerak kontzertuetako sarrera-txartelen eta abonamenduen bidez eta diru-laguntza txikiren baten bidez lortutakoak dira. Haren gastuak gutxienekoak dira, zeren eta ez baitu langilerik eta ia jarduera ekonomikorik ez baitu.

Hartara, atal honetan aipatutako eragiketak alde batera utzi eta berarenak hartzen baditugu kontuan, aztertutako aldiko gastuen batez bestekoa urtean 5.000 euro ingurukoa da.

Haren balantzea, gure ikuspuntutik, ez da zuzen egiten, zeren eta Fundazioari egindako ekarpenari (espezietan) dagokion finantza-aktibo bat jasotzen baitu.

Fundazioari sorrera-zuzkidura gisa egindako ekarpena funts galdura egindako diru-emate bat da; horrenbestez, gastutzat erregistratu beharra dago eta ez aktibotzat, zeren eta fundazioek nortasun berekia baitute eta ez baitute merkataritza-izaerako mendekotasunik.

Diru-laguntzaren eragiketa baliozkotzat ematen badugu, sozietateak ondare garbi negatiboa dauka.

17) Fundazioaren kontu auditatuen arabera, diru-laguntzaren eragiketa onartzerakoan, azken horrek ondare-oreka berreskuratu du. Hura kontuan hartu ezean –eta horren aldekoa da gure iritzia– ondare-desorekan jarraituko luke.

Fundazioak orkestra mantentzeko 2006tik 2014ra lortu dituen diru-sarrerak 2010eko 6,4 milioiko kopuruaren eta 2013ko 4,8 milioiko kopuruaren artean daude (2012. urtea ez dugu kontuan hartu, zeren eta ez baitzen ekitaldi osoa izan, ekitaldia ixteko data aldatu zelako); diru-sarrera horiek, funtsean, Nafarroako Gobernuaren diru-laguntzaren bidez lortzen ditu, eta diru-laguntza horren kopurua jaitsi denean, kutxen fundazioetatik lortutako laguntzen bidez.

Fundazioaren sorrera-zuzkidurak edo ondare-zuzkidurak ez dute inongo etekinik sortzen, eta ondare-egoerak ez du eraginik urteko funtzionamenduan, Nafarroako Gobernuaren edo, kasu bada, beste finantzabide batzuen finantzaketa dagoen bitartean.

2014an, jarduera arruntaz kanpoko gastu bat egin da, 339.591 eurokoa. Gastu aipagarrienak dira Iruñeko Lan-arloko Epaitegiaren abenikoari dagokiona, zeinak 268.772 euro egiten baitu, eta 52.823 euroko beste kopuru bat, Arriaga Antzokiak eskatutakoa, emanaldi batera ez joateagatik eta horrekin kontratua ez betetzeagatik. Ez-betetze hori heldu zen musikariek jotzeari ezezkoa ematetik, hitzarmena negoziatzen ari izatearen ondorioz.

Egindako lanaren ondorioz, honako hau gomendatzen dugu:

* *Nafarroako gizarteak, eta haren izenean Gobernuak edo Parlamentuak, erabaki behar dute nolako musika-jarduera nahi duten, eta, horrenbestez, nolako orkestra eduki nahi duten, bai eta aurrekontu orokorretatik horretara zenbat diru bideratu nahi duten ere.*

*Horri dagokionez, honako oinarrizko helburu hauek aipatu behar ditugu, beste batzuen artean:*

*a) Nafarroako herritarrei musika-zerbitzuak eskaintzea kontzertu-zikloen bitartez.*

*b) Gizartean musika lantzea, hezkuntzaren eta sozializazioaren arloen ardatz gisa.*

*c) Bitarteko bat jartzea nabarmentzen diren interprete nafarrek Nafarroako orkestra batean jo ahal izateko.*

*d) Munduan barna “Nafarroaren erakusleihoa” izatea, bira eta kontzertuen bitartez.*

*e) Musika klasikoa gazteei eta musika-zale ez direnei hurbiltzea.*

*Logikoa denez, helburu horietako bakoitzak baldintza desberdinak behar ditu, eta ez da beti erraza izanen haiek bateragarri egitea.*

* *Kontuan hartuta musikaren inguruko plangintzak eskatzen duen denbora, horretan ukitutako pertsonen kopuru handia eta aurrekontuaren bolumena, komenigarria da orkestrak urte anitzeko plana izan dezala, bai eta finantzaketarako urte anitzeko hitzarmena ere. Hartara, orkestrak funtzionamendu arrunterako lortu behar dituen baliabide gehigarriak ezagutuko ditu.*
* *Orkestra baten jarduera osoa entitate bakarrak zuzendu beharko luke eta, bi entitateei eutsiz gero, argi ezarri eta arautu behar dira bien arteko harremanak. Halaber, badirudi agerikoa dela gastuak bere gain hartzen dituen entitateak izan behar duela diru-sarrerak jasotzen dituena.*
* *Praktikan, honako hauek dira antolaketa-aukerak:*

*a) Fundazioa desagertu eta Orkestra Sozietatearen menpe geratzea. Gure ustez Sozietateak bere antolamendua indartu beharko luke kudeaketaz arduratzeko.*

*b) Sozietatea desagertu eta Orkestra Fundazioaren menpe geratzea.*

*c) Bi entitateak desagertzea eta entitate berria sortzea (merkataritza-entitatea), edo lehendik dagoen bati atxikitzea.*

*d) Fundazioko langileek entitate bat sortzea –esate baterako, kooperatiba bat– eta bi entitateak desagertzea.*

*e) Aurreko helburuei erreparatuta, baldin eta helburu nagusia bada Iruñean ziklo batzuk eskaintzea eta, funtsean, alderdi ekonomikoak kontuan hartuz, orkestra desagertzea (Espainiako zaharrena da) eta beste toki batzuetako orkestrekin hitzarmenak egitea kontzertuak antolatzeko.*

*f) Gobernuak orkestra bere gain hartzea, eta Nafarroako Gobernuko departamenturen baten menpe egotea zuzenean.*

Musika-jarduerak ez du emaitza ekonomiko positiborik sortzen; hori dela eta, hautatzen den eredua edozein dela ere, finantzaketa publikoa beharko du. Hala eta guztiz ere, zenbat eta txikiagoa izan diru-laguntza publikoekiko menpekotasuna –hau da, orkestra zenbat eta autonomoagoa izan–, orduan eta funtzionamendurako berme handiagoak egonen dira. Logikoa denez, diru-sarrera berekiak, sarrera-txartelen bidezkoak, handitzeak eta aukerako baliabide berriak lortzeak, bai eta gastuak gutxitzeak ere, handiagoa eginen dute orkestraren autonomia-maila.

Txosten hau eman da araudi indardunak ezarritako izapideak bete ondoren, Jesús Muruzabal Lerga auditore jaunak proposatuta, bera izan baita lan honen arduraduna.

Iruñean, 2016ko urtarrilaren 12an

Lehendakaria,

Helio Robleda Cabezas

Eranskinak

I. eranskina. Santa Cecilia Kontzertu Sozietatearen balantzea, 2014-12-31n

Aktiboa

(Auditatu gabe)

|  |  |  |
| --- | --- | --- |
|  |  | Kontuen Ganbera |
| AKTIBO EZ-KORRONTEA |  |  |  |  |
|  Ibilgetu ukiezina | 2.234,20 |  | 2.234,20 |  |
|  Taldeko enpresetako eta elkartuetako epe luzeko inbertsioak. | 145.461,72 |  |  |  |
| AKTIBO EZ-KORRONTEA, GUZTIRA (A) |  | 147.995,92 |  | 2.234,20 |
| AKTIBO KORRONTEA |  |  |  |  |
|  Bestelako zordunak | 12.810,00 |  | 12.810,00 |  |
|  Epe laburreko ekintzak | 1.892,25 |  | 1.892,25 |  |
| AKTIBO KORRONTEA GUZTIRA (B) |  | 14.702,25 |  | 14.702,25 |
| AKTIBOA GUZTIRA (A + B) |  | 162.698,17 |  | 16.936,45 |

Ondare garbia eta pasiboa

|  |
| --- |
| Kontuen Ganbera |
| FUNTS BEREKIAK |  |  |  |  |
| Kapitala  | 3.317,24 |  | 3.317,24 |  |
| Erreserbak | 323.588,46 |  | 177.826,74 |  |
| Ekitaldiko emaitza |  |  | -400.144,72 |  |
| ONDARE GARBIA, GUZTIRA  |  | 326.905,70 |  | -219.000,79 |
| C) PASIBO KORRONTEA |  |  |  |  |
| Epe laburreko zorrak | 235.937,24 |  |  | 235.937,24 |
| GUZTIZKOA ETA PASIBOA  |  | 235.937,24 |  |  |
| -EKITALDIKO EMAITZAK |  | -400.144,77 |  |  |
| ONDARE GARBIA ETA PASIBOA, GUZTIRA |  | 162.698,17 |  | 16.936,45 |

II. eranskina. Pablo Sarasate Fundazioaren egoeraren balantzea

|  |
| --- |
| Aktiboa |
| Profesional independente batek auditatua |
| A) AKTIBO EZ-KORRONTEA |  | 193.447,46 |
|  Ibilgetu ukiezina | 7.623,35 |  |
|  Ibilgetu materiala | 180.041,20 |  |
|  Epe luzeko finantza-inbertsioak | 5.782,91 |  |
| B) AKTIBO KORRONTEA |  | 1.237.730,88 |
|  Merkataritza-zordunak eta kobratzeko dauden beste kontu batzuk | 1.042.911,74 |  |
|  Epe laburreko finantza-inbertsioak | 5.200,00 |  |
|  Epe laburreko ekintzak | 72.578,33 |  |
|  Eskudirua eta bestelako aktibo likido baliokideak | 117.040,81 |  |
| AKTIBOA GUZTIRA (A+B) |  | 1.431.178,34 |

|  |
| --- |
| Ondare garbia eta pasiboa |
| A) ONDARE GARBIA |  | 52.609,29 |
|  Kapitala | 157.781,96 |  |
|  Aurreko ekitaldietako emaitzak | -504.617,10 |  |
|  Ekitaldiko emaitza  | -555,57 |  |
|  Jasotako diru-laguntzak, dohaintzak eta legatuak | 400.000,00 |  |
| B) PASIBO EZ-ARRUNTA |  | 113.616,66 |
|  Epe luzeko zorrak | 113.616,66 |  |
| C) PASIBO KORRONTEA |  | 1.264.952,39 |
|  Epe laburreko hornikuntza | 52.822,55 |  |
|  Epe laburreko zorrak | 7.764,58 |  |
|  Merkataritza-hartzekodunak eta ordaintzeko dauden beste kontu batzuk | 1.203.910,71 |  |
|  Aldizkatzeak | 454,55 |  |
| ONDARE GARBIA ETA PASIBOA GUZTIRA (A+B+C) |  | 1.431.178,34 |

1. 2014an, aldaketa bat gehitu da, zeinak aukera ematen baitu, baldin eta baliabideen erabilera efizientearen ondorioz inbertitu gabeko gerakinak baldin badaude, organo emaileari eskatzeko haiek erabili ahal izan daitezen izaera bereko beste jarduera batzuetan. [↑](#footnote-ref-1)